ETA:n sekakomitean päätös N:o 117/2001, tehty 28 päivänä syyskuuta 2001, ETA-sopimuksen liitteen VI (Sosiaaliturva) muuttamisesta



Virallinen lehti nro L 322 , 06/12/2001 s. 0029 - 0031



ETA:n sekakomitean päätös N:o 117/2001, tehty 28 päivänä syyskuuta 2001, ETA-sopimuksen liitteen VI (Sosiaaliturva) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite VI muutettiin 19 päivänä kesäkuuta 2001 tehdyllä ETA:n sekakomitean päätöksellä N:o 72/2001(1). (2) Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta 17 päivänä tammikuuta 2001 annettu komission asetus (EY) N:o 89/2001(2) on otettava osaksi sopimusta. (3) Islannin lainsäädännön muutoksista johtuen on tarpeen muuttaa sopimuksen liitteessä VI olevan 2 kohdan mukautusteksti, ON PÄÄTTÄNYT SEURAAVAA: 1 artikla Muutetaan sopimuksen liitteessä VI oleva 2 kohta (neuvoston asetus (ETY) N:o 574/72) seuraavasti: 1. Lisätään ennen mukautustekstiä luetelmakohta seuraavasti: "- 32001 R 0089: komission asetus (EY) N:o 89/2001, annettu 17 päivänä tammikuuta 2001 (EYVL L 14, 18.1.2001, s. 16)". 2. Korvataan mukautustekstin b kohdan jakson "P. ISLANTI" teksti seuraavasti: "1. Sairaus ja äitiys: a) Sairaus: Tryggingastofnun ríkisins (valtion sosiaaliturvalaitos), Reykjavik b) Äitiys: Tryggingastofnun ríkisins (valtion sosiaaliturvalaitos), Reykjavik 2. Työkyvyttömyys, vanhuus ja kuolema (eläkkeet): a) Sosiaaliturvalain mukaiset eläkkeet: Tryggingastofnun ríkisins (valtion sosiaaliturvalaitos), Reykjavik b) Pakollista eläkeoikeusvakuutusta ja eläkekassojen toimintaa koskevan lain mukaisesti myönnettävät eläkkeet: Eläkekassa, johon henkilö maksoi vakuutusmaksuja. Eläkekassojen yhteyselimenä toimii Tryggingastofnun ríkisins (valtion sosiaaliturvalaitos), Reykjavik 3. Työtapaturmat ja ammattitaudit: a) Sosiaaliturvalain mukaiset luontoisetuudet ja eläkkeet Tryggingastofnun ríkisins (valtion sosiaaliturvalaitos), Reykajvik b) Pakollista eläkeoikeusvakuutusta ja eläkekassojen toimintaa koskevan lain mukaisesti myönnettävät eläkkeet: Eläkekassa, johon henkilö maksoi vakuutusmaksuja. Eläkekassojen yhteyselimenä toimii Tryggingastofnun ríkisins (valtion sosiaaliturvalaitos), Reykjavik 4. Työttömyys: Vinnumálastofnun (työvoimavirasto), Reykjavik 5. Perhe-etuudet: a) Perhe-etuudet, lukuun ottamatta lapsilisiä: Tryggingastofnun ríkisins (valtion sosiaaliturvalaitos), Reykjavik b) Lapsilisät ja lapsilisien lisäosuudet: Ríkisskattstjóri (verovirasto), Reykjavik". 3. Korvataan mukautustekstin c kohdan jakson "P. ISLANTI" osan 2 (Työttömyysetuudet) teksti seuraavasti: "Työttömyys: Vinnumálastofnun (työvoimavirasto), Reykjavik". 4. Korvataan mukautustekstin f kohdan jakson "P. ISLANTI" osan 2 (Työttömyysetuudet) teksti seuraavasti: "Työttömyys: Vinnumálastofnun (työvoimavirasto), Reykjavik". 5. Korvataan mukautustekstin m kohdan jakson "P. ISLANTI" osan 1 ensimmäisen kohdan teksti seuraavasti: "Sovellettaessa asetuksen 13 artiklan 2 kohdan d alakohdan, 14 artiklan 1 kohdan a alakohdan, 14 artiklan 2 kohdan b alakohdan, 14a artiklan 1 kohdan a alakohdan, 14a artiklan 2 kohdan, 14a artiklan 4 kohdan, 14b artiklan 1 kohdan, 14b artiklan 2 kohdan, 14b artiklan 4 kohdan, 14c artiklan a kohdan ja 14e artiklan sekä täytäntöönpanoasetuksen 11 artiklan, 11a artiklan, 12a artiklan 2 kohdan a alakohdan, 12a artiklan 5 kohdan c alakohdan, 12a artiklan 7 kohdan a alakohdan ja 12b artiklan säännöksiä:" 6. Korvataan mukautustekstin m kohdan jakson "P. ISLANTI" osan 4 toisen kohdan teksti seuraavasti: "Vinnumálastofnun (työvoimavirasto), Reykjavik". 2 artikla Asetuksen (EY) N:o 89/2001 islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 29 päivänä syyskuuta 2001, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(3). 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 28 päivänä syyskuuta 2001. ETA:n sekakomitean puolesta E. Bull Puheenjohtaja (1) EYVL L 238, 6.9.2001, s. 21. (2) EYVL L 14, 18.1.2001, s. 16. (3) Valtiosäännön asettamista vaatimuksista ei ole ilmoitettu.